Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 975/98 για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν (98/C 296/06) COM(1998) 492 τελικό - 98/0270(SYN)

(Υποβλήθηκε από την Επιτροπή στις 31 Αυγούστου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 105 Α παράγραφος 2,

την πρόταση της Επιτροπής,

τη γνώμη της Ευρωπαϊκής Κεντρικής Τράπεζας,

αποφασίζοντας σύμφωνα με τη διαδικασία του άρθρου 189 Γ της συνθήκης, σε συνεργασία με το Ευρωπαϊκό Κοινοβούλιο,

εκτιμώντας:

(1) ότι το άρθρο 1 του κανονισμού (ΕΚ) αριθ. 975/98 του Συμβουλίου (1), καθορίζει τις τεχνικές προδιαγραφές των οκτώ κερμάτων που περιλαμβάνονται στις πρώτες σειρές κερμάτων σε ευρώ, ότι οι διευθυντές των νομισματοκοπείων ανέπτυξαν, βάσει του κανονισμού (ΕΚ) αριθ. 975/98, λεπτομερέστερες προδιαγραφές που είναι απαραίτητες για την παραγωγή 7

(2) ότι η βιομηχανία κατασκευής μηχανημάτων αυτόματης πώλησης, αφού εξέτασε τις εν λόγω λεπτομερείς προδιαγραφές ζήτησε την αύξηση του βάρους του κέρματος 50 λεπτών ωστε να διασφαλίσει τη σαφέστερη διαφοροποίηση του κέρματος αυτού και να μειώσει τον κίνδυνο απάτης 7 ότι η ευρωπαϊκή ένωση τυφλών, αφού δοκίμασε δείγματα από τους πρώτους γύρους παραγωγής παραπονέθηκε για τη στεφάνη των κερμάτων 50 και 10 λεπτών που δεν ταίριαζε με την στεφάνη των δειγμάτων που συμφωνήθηκε μαζί τους κατά τη διαδικασία διαβούλευσης που προηγήθηκε της έγκρισης του κανονισμού αριθ. 975/98 7 ότι για να διασφαλιστεί η αποδοχή του νέου συστήματος από τους χρήστες είναι σκόπιμο να ικανοποιηθούν τα αιτήματα που εξέφρασαν τόσο η βιομηχανία κατασκευής μηχανημάτων αυτόματης πώλησης όσο και η ευρωπαϊκή ένωση τυφλών 7 ότι για να ικανοποιηθεί το αίτημα της βιομηχανίας κατασκευής μηχανημάτων αυτόματης πώλησης είναι απαραίτητο να αυξηθεί το βάρος του κέρματος 50 λεπτών από 7 σε 7,8 γραμμάρια 7 ότι για να ικανοποιηθεί το αίτημα της ευρωπαϊκής ένωσης τυφλών και να αποφευχθεί οποιοσδήποτε κίνδυνος λανθασμένης ερμηνείας στο μέλλον είναι σκόπιμο να μεταβληθεί η στεφάνη των κερμάτων 50 και 10 λεπτών από «αραιή οδόντωση» σε «ακμή με κτενοειδείς εγκοπές» που αντικατοπτρίζουν καλύτερα την στεφάνη η οποία εγκρίθηκε αρχικά από την ευρωπαϊκή ένωση τυφλών για τα δύο αυτά κέρματα 7

(3) ότι έχει ουσιώδη σημασία να περιοριστούν οι τροποποιήσεις των τεχνικών προδιαγραφών στο βάρος του κέρματος 50 λεπτών και τη στεφάνη των κερμάτων 10 και 50 λεπτών ώστε να διασφαλιστεί η τήρηση του χρονοδιαγράμματος παραγωγής και η εισαγωγή των κερμάτων σε ευρώ την 1η Ιανουαρίου 2002,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΚ) αριθ. 975/98 ο πίνακας τροποποιείται ως εξής:

1. Η τέταρτη σειρά τροποποιείται ως εξής:

α) στην τρίτη στήλη ο ενδεικτικός αριθμός «1,69» αντικαθίσταται από τον αριθμό «1,88» 7

β) στην τέταρτη στήλη ο ενδεικτικός αριθμός «7» αντικαθίσταται από τον αριθμό «7,8» 7

γ) στην όγδοη στήλη η περιγραφή «αραιή οδόντωση» αντικαθίσταται από «ακμή με κτενοειδείς εγκοπές» 7

2. Στην έκτη σειρά, όγδοη στήλη η περιγραφή «αραιή οδόντωση» αντικαθίσταται από «ακμή με κτενοειδείς εγκοπές».

Άρθρο 2

Ο παρών κανονισμός αρχίζει να ισχύει την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος σύμφωνα με τη συνθήκη, υπό την επιφύλαξη του άρθρου 190 Κ παράγραφος 1 και των πρωτοκόλλων αριθ. 11 και αριθ. 12.

(1) ΕΕ L 139 της 11.5.1998, σ. 6.